২০ ওভারে ৪০, কচ্ছপ গতি বাংলাদেশের
পাঁচ ম্যাচ ওয়ানডে সিরিজের প্রথম ম্যাচে বাংলাদেশ নারী ক্রিকেট দলকে ২৫২ রানের টার্গেট দিয়েছে সফরত দক্ষিণ আফ্রিকার নারীরা। জবাবে ব্যাট করতে নেমে বেশ চাপে বাংলাদেশ দল।শেষ খবর পাওয়া পর্যন্ত প্রমিলাদের সংগ্রহ ২০ ওভারে ৩ উইকেট হারিয়ে ৪০ রান। এর আগে টস হেরে ব্যাট করতে নেমে নির্ধারিত ৫০ ওভারে ২৫১ রান সংগ্রহ করে প্রোটিয়া প্রমিলারা।আজ বৃহস্পতিবার কক্সবাজারের শেখ কামাল আন্তর্জাতিক ক্রিকেট স্টেডিয়ামে টস জিতে শুরুতেই ফিল্ডিংয়ের সিদ্ধান্ত নিয়েছেন বাংলাদেশ অধিনায়ক রুমানা আহমেদ। টস হেরে ব্যাট করতে নেমে দুর্দান্ত শুরু করে প্রোটিয়া দুই ওপেনার লিজলি লি ও আন্দ্রেয়া স্টেইন।দুই ওপেনারের এ জুটিতে আসে ১২২ রান। দলটির হয়ে ওপেনার লিজলি লি করেন সর্বোচ্চ ৮৭ রান আর অপর ওপেনার আন্দ্রেয়া স্টেইন করেন ৬৮।বাংলাদেশের হয়ে সালমা খাতুন ২টি উইকেট পান। অপর উইকেটটি নেন নাহিদা খাতুন।আগামী ১৪, ১৬, ১৮ ও ২০ জানুয়ারি সিরিজের বাকি ম্যাচগুলো অনুষ্ঠিত হবে। এ সিরিজের জন্য প্রস্তুতি নিতে রুমানা-জাহানারা-সালমারা আগেই কক্সবাজারে চলে যান।	Posted by Newsi24